Годишна програма и план за развитие на читалищната дейност за 2024г.

на Народно читалище „Светлина – 1902 г.”

с. Шиково, общ. Троян, обл. Ловеч.

Настоящата Програма е разработена в изпълнение на чл. 26а от закона за народните читалища, въз основа на направените от Читалището в общината предложения за дейността ни през 2024 година.

Изготвянето на Програмата за развитие на читалищната дейност цели обединяване на усилията за по- нататъшно развитие и утвърждаване на Читалището като важна обществена институция, реализираща културната идентичност на с. Шипково.

Народното читалище е важна институция в развитието на местната, а като цяло и на българската култура. Неговата основна дейност е да осъществява културен живот и приобщаване на гражданите към постиженията на науката,културата и изкуството.Да работи за запазване на обичаите и традициите на българския народ и утвърждаване на националното самосъзнание. Да организира различни културни събития и инициативи на местно, регионално или национално ниво.

Народно читалище „Светлина-1902 г.” с. Шипково е самостоятелна, независима, самоуправляваща се обществена организация. Читалището не е политическа организация. В неговата дейност могат да участват всички физически лица без ограничение на възраст, пол, политически нагласи, религия и етнос.

Основни приоритети:

* Запазване на културно – историческото наследство и националните традиции.
* Организиране на празненства, концерти и чествания на бележити дати
* Развитие и подпомагане на любителското творчество.
* Осигуряване на достъп до информация.
* Утвърждаване на Читалището като място за информация, общуване и успешни социални практики.

Дейности за постигането им:

* Събиране и разпространяване на знания за родния край.
* Участие в общински, регионални и др. културни събития с цел културен обмен и сътрудничество – присъствено и онлайн.
* Организиране на обществени мероприятия и празници – присъствено и онлайн.
* Да поддържа активно партньорство с местната и Общинска организация, НПО, културни институции и бизнеса за взаимна полза.
* Поддържане на библиотека, читалня и места за интернет достъп и съвременни информационни технологии.

1. Библиотечна дейност:

* Осъществяване на изложби, витрини, онлайн информация за бележити дати на личности и събития от местен, регионален и национален характер.
* Обогатяване на библиотечния фонд с нови интересни книги чрез закупуване на нова литература, участие в проекти и дарения.
* Работа по проекти.

1. Развитие на любителското художествено творчество:

* Подпомагане и развиване дейността на съществуващите самодейни групи.
* Активно участие на любителските състави и индивидуални изпълнители в културно- масови събития на селото, Общината и Национални фестивали.

1. Културно-масова дейност:

* Осъществяване на културния календар на читалищните прояви.
* Честване на годишнини, официални и традиционни празници.
* Провеждане на мероприятия, свързани със съхраняване, развитие и популяризиране на местни традиции и обичаи.

1. Работа по проекти:

* Търсене на допълнително финансиране за стопанисване и поддържане на сградния фонд ,за развитие на читалищната дейност чрез разработване и реализиране на проекти.

Дейности по програмата за 2024 г.

Януари:

06.01.2024 г. – Отбелязваме 176 г. от рождението на Христо Ботев. Презентация на избрани творби от Христо Ботев.

21.01.2024 г. – Празнуване на Бабинден. Кулинарен празник – „Гозбите на баба”.

Отбелязване на празника в клуба на пенсионера.

Февруари:

14.02.2024 г. ­­– Празник на виното и любовта. Празнуване със самодейците.

19.02.2024 г. – 151 години от обесването на Васил Левски. Онлайн запознаване с интересни и любопитни факти от живота на Дякона.

Март:

01.03.2024 г. – Баба Марта влиза в домовете на шипковени, закичва с мартеници и благославя за здраве и берекет.

Подаряване на ръчно изработени мартеници на нуждаещи се.

Празнуваме Деня на самодееца.

03.03.2024 г. – 146 г. от Освобождението на България от османско владичество.Поднасяне на цветя пред паметните плочи на загиналите за свободата шипковени.

08.03.2024 г. – празнуване на Международния ден на жената в Клуба на самодееца.

17.03.2024 г. – Сирни заговезни, ден за прошка-празнично веселие.

М. март - Годишно отчетно –изборно събрание.

Април:

01.04.2024 г. – отбелязване на Деня на хумора и сатирата .

03.04 -07.04.2024 г. – Седмица на детската книга. Четене на любими детски книжки, гледане на филми и рисуване.

27.04.2024 г. – Лазаруване в Шипково.

Май:

05.05.2024 г. – Великден – празнично Великденско хоро.

Кулинарен конкурс за най- вкусен и атрактивно изглеждащ козунак и най- красиво и оригинално Великденско яйце.

11.05.2024 г. – Празник на Св. Братя Кирил и Методий. Ден на библиотекаря – „Библиотекар за един ден”.

18.05.2024 г. – Ден на музейното дело. Отворени врати на музейната сбирка.

24.05.2024 г. – Ден на българската писменост, просвета и култура .Презентация по случай празника.

Юни:

01.06.2024 г. – Международен ден на детето. Празник с най-малките читатели в библиотеката.

02.06.2024 г. – Почитаме паметта на Ботев и загиналите за свободата на България .

Организиране на изложба с произведенията на Ботев и другите революционери загинали за свободата на България в музейната сбирка.

13.06.2024 г. – Възнесение Господне – Спасовден – храмов празник на църквата.Света Божествена литургия, курбан и празнично веселие.

15.06.2024 г. – Организиране и провеждане на празника „Сбор на с. Шипково”.

Юли, август:

18.07.2024 г. – 186 г от рождението на Левски – тематична витрина в музейната сбирка.

Занимания с децата. Рисуване, колективни четения, разучаване на песни и импровизирани изпълнения на сцена и др.

Музейната сбирка на НЧ „Светлина - 1902г.” е отворена за посещение от туристи и гости на селото и курорта.

Август:

03. 08.2024 г. – Празник на Минералната вода в курорта.

Септември:

08.09.2024 г. – Международен ден на грамотността- представяне на Калиграфията като изкуство.

М. септември – участие в Български фестивал на сливата гр. Троян.

Октомври:

01.10.2024г.Международен ден на възрастните хора.

- Кулинарна дегустация на ястия от есенни продукти в клуба на пенсионера.

Ноември:

01.11.2024 г. – Ден на народните будители – беседа за делото на българските просветители и книжовници.

Декември:

09.12.2024г. – Запалване на коледните светлини.

24.12.2024г. – Благославяне за здраве и берекет от Автентична коледарска група по домовете на жителите на селото и гостите на курорта.

25.12.2024 г. – Празнично Коледно хоро на площада. Посрещане на Дядо Коледа.

Читалището винаги е било стожер на културно-просветната дейност и е съхранявало традициите на нашия край. Най-важния фактор за нас са хората и затова мероприятията са насочени към тях и техните потребности. Оценката за нашата работа – това е отношението на хората към институцията Читалище.

Председател

На НЧ” Светлина-1902 г.”

/Тихомир Лилов/